CELEX: 31982R0597
Language: el
Date: 1982-03-15 00:00:00
Title: Κανονισμός (EOK) αριθ. 597/82 τού Συμβουλίου τής 15ης Μαρτίου 1982 περί τής αναστολής τής εφαρμογής εκ μέρους τής Ελλάδος ορισμένων μέτρων εμπορικής πολιτικής πού εφαρμόζονται γιά τίς εισαγωγές προϊόντων καταγωγής ΕΣΣΔ

Avis juridique important

|

31982R0597

Κανονισμός (EOK) αριθ. 597/82 τού Συμβουλίου τής 15ης Μαρτίου 1982 περί τής αναστολής τής εφαρμογής εκ μέρους τής Ελλάδος ορισμένων μέτρων εμπορικής πολιτικής πού εφαρμόζονται γιά τίς εισαγωγές προϊόντων καταγωγής ΕΣΣΔ  

Επίσημη Εφημερίδα αριθ. L 072 της 16/03/1982 σ. 0019 - 0019

***** ΚΑΝΟΝΙΣΜΟΣ (ΕΟΚ) αριθ. 597/82 ΤΟΥ ΣΥΜΒΟΥΛΙΟΥ  της 15ης Μαρτίου 1982  περί της αναστολής της εφαρμογής εκ μέρους της Ελλάδος ορισμένων μέτρων εμπορικής πολιτικής που εφαρμόζονται για τις εισαγωγές προϊόντων καταγωγής ΕΣΣΔ  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,  την πρόταση της Επιτροπής,  Εκτιμώντας:  ότι με τον κανονισμό (ΕΟΚ) αριθ. 596/82 ελήφθησαν ορισμένα μέτρα εμπορικής πολιτικής έναντι ορισμένων προϊόντων καταγωγής ΕΣΣΔ (1)·  ότι, λαμβανομένου υπόψη του σταδίου που βρίσκεται η προοδευτική ένταξη της Ελληνικής Δημοκρατίας στην Τελωνειακή Ένωση, στην οποία βασίζεται η Κοινότητα, πρέπει -για να μη δημιουργηθούν ιδιαίτερες δυσκολίες στο εμπόριο και στην οικονομία αυτού του Κράτους μέλους- να ανασταλεί προσωρινά η εφαρμογή των προαναφερθέντων μέτρων όσον αφορά τις εισαγωγές στην Ελλάδα των σχετικών προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εφαρμογή των μέτρων που προβλέπονται στον κανονισμό αριθ. 596/82 όσον αφορά τις εισαγωγές στην Ελλάδα αναστέλλεται.  Άρθρο 2  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 15 Μαρτίου 1982.  Για το Συμβούλιο  Ο Πρόεδρος  W. DE CLERCQ  (1) Βλέπε σ. 15 της παρούσας Επίσημης Εφημερίδας.